b'\n_START_ARTICLE_\nValkolahosienet\n_START_PARAGRAPH_\nValkolahosienet kuuluvat kantasieniin. Ne ovat ainoita organismeja, jotka mineralisoivat tehokkaasti puun vaikeasti hajoavan ligniinipolymeerin. Valkolahottajilla on tehokkaita peroksidaasientsyymej\xc3\xa4 sek\xc3\xa4 lakkaaseja hajottamaan ligniini\xc3\xa4. Valkolahottajissa on k\xc3\xa4\xc3\xa4pi\xc3\xa4 ja orvakoita, mutta my\xc3\xb6s joitain sy\xc3\xb6t\xc3\xa4vi\xc3\xa4 lakkisieni\xc3\xa4 kutenherkkusieni\xc3\xa4, siitake ja osterivinokas. Valkolahottajissa on niin selke\xc3\xa4sti erilaisten kehityslinjojen lajeja, ett\xc3\xa4 ominaisuus on kehittynyt niiss\xc3\xa4 erikseen toisista riippumatta. _NEWLINE_Valkolahottajat eiv\xc3\xa4t suoranaisesti k\xc3\xa4yt\xc3\xa4 ligniini\xc3\xa4 hyv\xc3\xa4kseen, mutta kyky hajottaa sit\xc3\xa4 solunulkoisten entsyymien avulla on tuonut niille mahdollisuuden p\xc3\xa4\xc3\xa4st\xc3\xa4 hy\xc3\xb6dynt\xc3\xa4m\xc3\xa4\xc3\xa4n puiden selluloosaa ja hemiselluloosaa. Ruskolaho-ominaisuus on kehittynyt my\xc3\xb6hemmin kuin valkolaho. On ilmeist\xc3\xa4, ett\xc3\xa4 viel\xc3\xa4 kivihiilikaudella ei valkolahotusominaisuutta ollut kehittynyt, mik\xc3\xa4 selitt\xc3\xa4\xc3\xa4 fossiilisten polttoaineiden kertymisen maaper\xc3\xa4\xc3\xa4n. Tehokas lahotus edellytt\xc3\xa4\xc3\xa4 hapen l\xc3\xa4sn\xc3\xa4oloa, mist\xc3\xa4 syyst\xc3\xa4 turvetta voi kerty\xc3\xa4 soiden hapettomiin kerroksiin.'